**Alternativets bestyrelse Lokalforening Hørsholm-Fredensborg**

 **Referat af åbent bestyrelsesmøde tirsdag den 25. februar 2020 kl. 19.30**

Til stede:

Sidsel Dyekjær (SD), Mette Jeppesen (MJ), Ingrid Olsen (IO), Anders Kinnerup (AK) og Vibeke Hørsted Jensen (VHJ – referent).

**Dagsorden:**

1. **Konstituering**
2. **Info om Google drev**
3. **Alternativet i Hørsholm**
4. **Nyt fra Storkredsen, herunder valg af medlem til Storkredsens bestyrelse + evt. kandidatudvalg.**
5. **Kassereren orienterer**
6. **Facebook**
7. **Eventuelt**

**Ad 1 – Konstituering**

Bestyrelsen konstituerede sig som følger:

Forperson: Sidsel Dyekjær

Næstforperson: Mette Jeppesen

Kasserer: Ingrid Olsen

Facebook-ansvarlig for Hørsholm: Anders Kinnerup

Suppleant (og referent): Vibeke Hørsted Jensen

**Ad 2 – Info om Google drev**

AK forsøger at komme på Google drevet, hvor der ligger dokumenter fra Lokalforeningens start. AK kontakter evt. hovedkontorets sekretariat og undersøger samtidig, hvor vi fremover skal lægge diverse dokumenter.

**Ad 3 – Alternativet i Hørsholm**

AK vil forsøge at få gang i Hørsholm-medlemmerne – dels ved at blive aktiv på Hørsholms Facebook-side, dels ved evt. at få lavet et møde i løbet af foråret for at få fat i mulige frivillige – fx i forbindelse med forberedelserne til KV 21.

**Ad 4 – Nyt fra Storkredsen**

MJ var indstillet på at fortsætte sit arbejde i Storkredsens bestyrelse, hvor hun nu er næstforperson. MJ blev enstemmigt valgt af bestyrelsen. – Der var ingen, som var interesseret i at stille op som kandidat til kandidatudvalget. – MJ gjorde opmærksom på følgende arrangementer i Storkredsregi:

1. 3.3. kl. 18.30 i Kedelhuset: Bestyrelsesmøde med deltagelse af Josephine Fock.
2. Workshop 7.3. med opstart til KV21.
3. Årsmøde 29.3. i Hillerød med deltagelse af Josephine Fock. Dagsorden som vanligt.

Der er Landsmøde 23.-24. maj.

**Ad 5 – Kassereren orienterer**

IO gjorde opmærksom på, at Lokalforeningen fortsat mangler en revisor; regnskabet for 2019 er derfor endnu ikke revideret. IO arbejder på sagen. **I øvrigt skal BUDGET 2020 være et punkt på dagsordenen til næste bestyrelsesmøde!**

Vi søger partistøtte i både Hørsholm og Fredensborg Kommune i 2020, når budgettet er klar.
Vi har afregnet tidligere års (2018) for meget modtaget partistøtte med Fredensborg kommune, men mangler endelig afregning med Hørsholm.

 **Ad 6 – Facebook**

AK ønskede at blive administrator på de to Facebook-sider. SD tilføjer AK som administrator på begge sider.

AK har sin egen Alternativ-side, som indeholder historien om Hørsholm afdelingens opstart. AK lader denne side ligge og koncentrerer sig om de to officielle sider.

AK forestillede sig, at siderne bl.a. kan indeholde gode nyheder (fx ”Verdens bedste nyheder”). Der blev også foreslået at lægge et link ind til Lokalforeningens grønne udvalgs hjemmeside.

**Ad 7 – Eventuelt**

IO foreslog at bestyrelsen allerede nu går i gang med at få fat i mulige frivillige, så der er samlet et hold i god tid inden KV 21. Der skal nok tages fat i arbejdet efter sommerferien 2020.

Mødet sluttede kl. 20.40